Document ID: /roh_data/filtered/fineweb-2-filterrobots_roh.jsonl.gz/28832

Ils turistichers vulan segirezza per planisar, ina uschenumnada strategia d'exit è giavischada, scriva l'uniun da turissem suenter l'inscunter en ina communicaziun. La branscha saja conscienta ch'ins possia pir puspè ir a la lavur sche las cifras sa sbassan e restan bassas a lunga vista. Perquai vulan ins dapli tests ed ina strategia da vaccinar pli svelta.
Er è vegnì tematisà a l'inscunter ch'ils daners per cas dirs vegnian pajads or memia plaun. La branscha turistica giavischass en quest reguard process pli svelts – sco la primavaira da l'onn passà.